Ολυμπία Οδός

Ο **Αυτοκινητόδρομος 8** **(Α8)** ή **Ολυμπία Οδός** ή **Αυτοκινητόδρομος Αθήνα-Πύργος**, είναι ένας αυτοκινητόδρομος που διέρχεται από τη βόρεια Πελοπόννησο και την Αττική. Ξεκινάει από την Ελευσίνα και καταλήγει στον Πύργο. Αποτελεί τμήμα της Ευρωπαϊκής Οδού 94 από τα διόδια της Μάνδρας μέχρι τον κόμβο Τρίπολης και από εκεί, μέχρι τη σύνδεσή της με τον Α5, αποτελεί τμήμα της Ευρωπαϊκής Οδού 65. Πρόκειται για την αναβαθμισμένη Νέα Εθνική Οδό Αθηνών-Πατρών (8α) και για τον Αυτοκινητόδρομο Πατρών-Πύργου (65 χλμ. νέας χάραξης).

Το τμήμα Ελευσίνα-Κόρινθος μετατράπηκε σε αυτοκινητόδρομο την δεκαετία του 1990, εκτός από τις σήραγγες στην Κακιά Σκάλα που παραδόθηκαν στην κυκλοφορία αργότερα: ο κλάδος Αθήνα προς Κορινθο το 2004 και ο κλάδος Κόρινθος προς Αθήνα το 2006.

Η ανακατασκευή του τμήματος Κόρινθος-Πάτρα και η αναβάθμιση του σε αυτοκινητόδρομο με δύο λωρίδες ανά κατεύθυνση και Λ.Ε.Α. ξεκίνησε το 2008, σταμάτησε το 2010-2011 λόγω προβλημάτων με την χρηματοδότηση και επανεκκίνησε το 2013. Η αποπεράτωση του λειτουργικού μέρους πραγματοποιήθηκε τον Απρίλιο του 2017, ενώ οι πρόσθετες εργασίες (κόμβοι, χώροι στάθμευσης κλπ.) ολοκληρώθηκαν μέσα στο καλοκαίρι του 2017.

## Ιστορικό
Στα μέσα της δεκαετίας του 1980, ξεκίνησαν σταδιακά τα έργα για τη μετατροπή της υφιστάμενης Εθνικής Οδού 8α στο τμήμα Ελευσίνα - Κόρινθος σε αυτοκινητόδρομο. Από το 1990, τα έργα εντατικοποιήθηκαν. Το 1995, όταν και ολοκληρώθηκε, το μόνο τμήμα της οδού που εξακολουθούσε ως τότε να μη διαθέτει διαχωριστική νησίδα, ήταν πλησίον των Μεγάρων (44ο - 48ο χιλιόμετρο) το οποίο σήμερα είναι ενσωματωμένο στην ΕΟ 8. Επίσης το τμήμα της Κακιάς Σκάλας ακολουθούσε την παλιά χάραξη (διατομή αυτοκινητόδρομου). Το 1996 ολοκληρώθηκε η Νέα Γέφυρα Ισθμού . Το 1999 ξεκίνησαν τα έργα για την παράκαμψη της Κακιάς Σκάλας με τη διάνοιξη 5 σηράγγων (Γεράνεια» (μήκος 930 μ.), «Ευπαλίνος» (μήκος 1.700 μ.), «Αίθρα» (μήκος 1.160 μ.), «Σκίρων» (μήκος 360 μ.), «Θησέας» (μήκος 319 μ.)). Πριν το καλοκαίρι του 2004 δόθηκε στην κυκλοφορία το οδικό τμήμα της Κακιάς Σκάλας από Αθήνα προς Κόρινθο, που περιλάμβανε τρεις σήραγγες στην κατεύθυνση προς Κόρινθο («Γεράνεια» 850 μέτρων, «Ευπαλίνος» 1.700 μ. και «Αίθρα» 1.200 μ.). Η παράδοση του υπόλοιπου τμήματος (που αφορούσε το τμήμα από Κόρινθο προς Αθήνα και βελτίωση των μέτρων ασφαλείας στις σήραγγες) έγινε στις 30 Ιουνίου του 2006 όπου περιλάμβανε το οδικό τμήμα από Κόρινθο προς Αθήνα με τις δύο νέες σήραγγες «Σκίρων» μήκους 370 μέτρων και «Θησέας» μήκους 350 μέτρων. Συνολικά, ο άξονας της Κακιάς Σκάλας περιλαμβάνει 7,5 χιλιόμετρα κλειστού αυτοκινητόδρομου με τρεις λωρίδες κυκλοφορίας και λωρίδα έκτακτης ανάγκης (Λ.Ε.Α.). Στα ανοιχτά τμήματα του δρόμου υπάρχει στηθαίο ασφαλείας ανάμεσα στα δύο ρεύματα κυκλοφορίας. Με την απόδοση στην κυκλοφορία του άξονα από Κόρινθο προς Αθήνα και αντίθετα, δόθηκε ένα τέλος στο οξύ κυκλοφοριακό έμφραγμα που δημιουργούνταν στην περιοχή.

Στις 4 Αυγούστου 2008 προέκυψε μια σύμπραξη δημόσιου και ιδιωτικού τομέα από το Ελληνικό Δημόσιο, αναφορικά με την κατασκευή και συντήρηση για 30 έτη της Ολυμπίας Οδού, στη διεθνή κοινοπραξία *[[Ολυμπία Οδός Α.Ε.]]* Σε αντάλλαγμα για την είσπραξη διοδίων, η κοινοπραξία θα επενδύσει συνολικά 2,8 δισ. € για την κατασκευή και τον εκσυγχρονισμό του αυτοκινητοδρόμου.

Η αναβάθμιση του αυτοκινητοδρόμου Α8 *([[Ελευσίνα]] - [[Κόρινθος]] - [[Ρίο]])* από την *[[Ολυμπία Οδός Α.Ε.]]* έχει περιγραφεί ως «το μεγαλύτερο και πιο προκλητικό έργο που γίνεται αυτή τη στιγμή στην Ελλάδα και ένα από τα πιο περίπλοκα στην Ευρώπη». Το έργο επίσης περιλαμβάνει την κατασκευή σηραγγών συνολικού μήκους 19 χλμ.

Ακολούθως, 63 χλμ. του αυτοκινητοδρόμου μεταξύ Ελευσίνας και Κορίνθου ανακατασκευάστηκαν με προδιαγραφές πλήρους αυτοκινητόδρομου. 120 χιλιόμετρα της προϋπάρχουσας απλής οδού ταχείας κυκλοφορίας στο τμήμα Κόρινθος - Ρίο ανακατασκευάστηκαν με σύγχρονα χαρακτηριστικά.

Το έργο υπολογιζόταν πως θα ολοκληρωνόταν εντός 6 ετών, με την ημερομηνία παράδοσης να είχε οριστεί στα τέλη του 2014. Η οικονομική κρίση όμως, οδήγησε σε σημαντικές καθυστερήσεις, οδηγώντας στο γεγονός μεγάλα τμήματα να παραμείνουν για αρκετά έτη ακόμα υπό κατασκευή.

Στις 2 Σεπτεμβρίου του 2016 παραδόθηκε στην κυκλοφορία, παρουσία του τότε πρωθυπουργού Αλέξη Τσίπρα το πρώτο ολοκληρωμένο τμήμα της Ολυμπίας Οδού, το τμήμα Αρχαία Κόρινθος-Κιάτο (20 χλμ.), που περιλαμβάνει 2 λωρίδες ανά κατεύθυνση+ΛΕΑ και 2 ανισόπεδους κόμβους (Ζευγολατιού και Κιάτου). Επίσης, την ίδια μέρα παραδόθηκαν στην κυκλοφορία και οι δύο σήραγγες Δερβενίου. Στις 19 Δεκεμβρίου δόθηκαν στην κυκλοφορία τα 9 χιλιόμετρα μέχρι και το Ξυλόκαστρο, αντικαθιστώντας τις επικίνδυνες κυκλοφοριακές ρυθμίσεις στην σήραγγα στο Μελίσσι Κορινθίας. Μέσα στον Ιανουάριο ήρθε και η παράδοση του Α/Κ Ξυλοκάστρου και Δερβενίου, χωρίς τη διπλή λωρίδα στον Αυτοκινητόδρομο. Αυτό συμβαίνει επειδή βρέθηκαν αρχαιότητες στο Κάμαρι Κορινθίας.

Υπήρχε χρονοδιάγραμμα το οποίο προέβλεπε την παράδοση μέχρι τον Μάρτιο του 2017 και του τμήματος Ξυλόκαστρο-Πάτρα, όπου θα συνδέεται με την Ιόνια Οδό. Την Τρίτη 11 Απριλίου 2017 εγκαινιάστηκε το λειτουργικό τμήμα, από την Κόρινθο μέχρι το Ρίο, μήκους 120 χλμ., το οποίο περιλαμβάνει 2 λωρίδες κυκλοφορίας και Λ.Ε.Α., χωρίς όμως να περιλαμβάνεται η τελική παράδοση των ανισόπεδων κόμβων. Κατά το χρονικό αυτό σημείο, η ολοκλήρωση του έργου είχε φτάσει στο 95%. Ακολούθησε η κατασκευή κάποιων κόμβων εισόδου και εξόδου στο τμήμα Κόρινθος - Ρίο για την πλήρη ολοκλήρωση του Αυτοκινητοδρόμου.

## Χαρακτηριστικά
### Σήραγγες και άλλα τεχνικά έργα στον αυτοκινητόδρομο
Η Ολυμπία Οδός κατασκευάστηκε σε ένα ιδιαίτερα ασταθές γεωλογικό περιβάλλον με αποτέλεσμα να είναι απαραίτητη η κατασκευή πολλαπλών μεγάλων τεχνικών έργων, (σηράγγων, γεφυρών, διαβάσεων) ιδιαίτερα στο τμήμα Κόρινθος-Πάτρα. Ο αυτοκινητόδρομος διαθέτει, μεταξύ άλλων, 80 γέφυρες, 29 σήραγγες συνολικού μήκους 25,6 χιλιομέτρων και 29 Ανισόπεδους Κόμβους. Παρακάτω παρατίθενται οι σήραγγες της Ολυμπίας Οδού:

#### Κατεύθυνση Αθήνα-Πύργος

* «Γεράνεια» (930 μ.)
* «Ευπαλίνος» (1.700 μ)
* «Αίθρα» (1.160 μ.)
* «Μαύρων Λιθαριών» (1.224 μ.)
* «Πλατάνου» (1.900 μ.)
* «Παναγοπούλας» (3.160 μ.)

#### Κατεύθυνση Πύργος -Αθήνα

* «Παναγοπούλας» (4.000 μ. - η μεγαλύτερη) [ονομασία: Ανδρέας Παπανδρέου]
* «Βολιμής» [ονομασία: Κωστής Στεφανόπουλος]
* «Πανόρμου» [ονομασία: Νίκος Τεμπονέρας]
* «Πλατάνου» [ονομασία: Κωστής Παλαμάς]
* «Ακράτας» (800 μ.) [ονομασία: καπετάν Νικήτας Νικόλαος Πολυκράτης]
* «Αιγείρας» (300 μ.) [ονομασία: Πάνος Μυλωνάς]
* «Μαύρων Λιθαριών» [ονομασία: Παναγιωτάκης Γεραρής]
* «Δερβενίου» (629 μ.) [ονομασία: Νίκος Πετμεζάς]
* «Χελιδονίου» (480 μ.) [ονομασία: Διογένης]
* «Σκίρων» (360 μ.)
* «Θησέας» (319 μ.)

Όσον αφορά στα υπόλοιπα τεχνικά έργα (κόμβοι, διαβάσεις, γέφυρες κ.ά.), αυτά είτε καθαιρούνται και κατασκευάζονται από την αρχή (στο τμήμα Κόρινθος - Πάτρα), είτε βελτιώνονται (Αθήνα - Κόρινθος), προσφέροντας έτσι στον οδηγό, σε συνδυασμό με την κύρια οδό, την μέγιστη δυνατή οδική ασφάλεια.

### Σταθμοί διοδίων
Μετωπικοί Σταθμοί:
* στην Ελευσίνα (Χ.Θ. 26+600) και στις δύο κατευθύνσεις,
* στον Ισθμό (Χ.Θ. 73+300) και στις δύο κατευθύνσεις,
* στο Κιάτο (Χ.Θ. 106+100) και στις δύο κατευθύνσεις,
* στον Ελαιώνα (Χ.Θ. 166+500) και στις δύο κατευθύνσεις,
* στο Ριο Αχαΐας (Χ.Θ. 202+400) και στις δύο κατευθύνσεις,
* στην Πάτρα  (Χ.Θ. 231+600) και στις δύο κατευθύνεις,
* στον Πύργο Ηλείας  (Χ.Θ. 292) και στις δύο κατευθύνεις.

Πλευρικοί Σταθμοί:
* στον κόμβο της Νέας Περάμου (Χ.Θ. 33+650), στον κλάδο εισόδου προς Κόρινθο
* στον κόμβο της Νέας Περάμου (Χ.Θ. 33+650), στον κλάδο εξόδου από Κόρινθο
* στον κόμβο Πάχης (Χ.Θ. 41+750), στον κλάδο εισόδου προς Κόρινθο
* στον κόμβο Πάχης (Χ.Θ. 41+750), στον κλάδο εξόδου από Κόρινθο
* στον κόμβο των Αγίων Θεοδώρων (Χ.Θ. 65+010), στον κλάδο εισόδου προς Αθήνα
* στον κόμβο των Αγίων Θεοδώρων (Χ.Θ. 65+010), στον κλάδο εξόδου από Αθήνα.
* στον κόμβο του Ζευγολατιού στον κλάδο εισόδου προς Αθήνα
* στον κόμβο του Ζευγολατιού στον κλάδο εξόδου από Αθήνα
* στον κόμβο του Κιάτου στον κλάδο εισόδου προς Πύργο 
* στον κόμβο του Κιάτου στον κόμβο εξόδου από Πύργο 
* στον κόμβο του Δερβενίου στον κλάδο εισόδου προς Αθήνα
* στον κόμβο του Δερβενίου στον κλάδο εξόδου από Αθήνα
* στον κόμβο της Ακράτας στον κλάδο εισόδου προς Αθήνα
* στον κόμβο της Ακράτας στον κλάδο εξόδου από Αθήνα
* στον κόμβο των Καλαβρύτων στον κλάδο εισόδου προς Αθήνα
* στον κόμβο των Καλαβρύτων στον κλάδο εξόδου από Αθήνα
* στον κόμβο του Δρεπάνου στον κλάδο εισόδου προς Αθήνα
* στον κόμβο του Δρεπάνου στον κλάδο εξόδου από Αθήνα
* στον κόμβο της Κάτω Αχαΐας στον κλάδο εισόδου προς Αθήνα
* στον κόμβο της Κάτω Αχαΐας στον κλάδο εξόδου από Αθήνα
* στον κόμβο της Αμαλιάδας στον κλάδο εισόδου προς Αθήνα
* στον κόμβο της Αμαλιάδας στον κλάδο εξόδου από Αθήνα

## Συνδέσεις
Η Ολυμπία Οδός συνδέεται με τους παρακάτω αυτοκινητόδρομους:

### Κύριοι Αυτοκινητόδρομοι

## Κατάλογος Κόμβων

## Η κοινοπραξία

Η **Ολυμπία Οδός** Α.Ε. είναι μια κοινοπραξία εταιρειών η οποία έχει αναλάβει την κατασκευή, λειτουργία και εκμετάλλευση των αυτοκινητοδρόμων Α8 (Αθήνα - Πύργος) και μαζί με την Νέα Οδό Α.Ε. ενός τμήματος του Α5 (Πάτρα - Τσάκωνα) της Ελλάδας από το 2008. Επίσης μέχρι το 2017, που ολοκληρώθηκε ο Α8, λειτουργούσε και εκμεταλλευόταν την Εθνική Οδό 8α (Ν.Ε.Ο. Αθήνας - Πάτρας). Μέτοχοι της είναι οι εξής εταιρείες:

* *[https://en.m.wikipedia.org/wiki/Vinci_SA Vinci SA]* (Γαλλία) (29,9%)
* *[https://en.m.wikipedia.org/wiki/Hochtief Hochtief]* (Γερμανία) (17%)
* *[[Όμιλος ΑΒΑΞ]]* (Κύπρος) (19%)
* *[[Ελλάκτωρ]]* (Ελλάδα) (17%)
* *[[ΓΕΚ ΤΕΡΝΑ|ΓΕΚ Τέρνα ΑΕ]]* (Ελλάδα) (17%)

## Φωτογραφίες

Αρχείο:Geraneia tunnel A8 Greece.jpg|Η σήραγγα «Γεράνεια» στο Οδικό τμήμα της Κακιάς Σκάλας
Αρχείο:Aithra tunnel in Kakia Skala.jpg|Η σήραγγα «Αίθρα»
Αρχείο:Isthmos toll gate A8 Greece.jpg|Τα διόδια Ισθμού
Αρχείο:Isthmos.JPG|Η Γέφυρα Ισθμού
Αρχείο:Greek Motorway 8 (National Road 8A) - Korinthos Exit.jpg|Ο κόμβος Κορίνθου
Αρχείο:Panagopoula tunnel section 2.jpg|Η σήραγγα Παναγοπούλας «Ανδρέας Παπανδρέου»
Ολυμπία Οδός κοντά κόμβος Επίδαυρος.jpg|Ολυμπία Οδός κοντά κόμβος Επίδαυρος


## Χάρτης
Ολυμπία Οδός Α8 Google Maps

## Παραπομπές


## Εξωτερικοί σύνδεσμοι
* Ο επίσημος ιστότοπος της Ολυμπίας Οδού
* Εγκαίνια Κορίνθου-Πατρών: Όλα τα ονόματα των σηράγγων . news247.gr. 11 Απριλίου 2017.

Κατηγορία:Ελληνικές επιχειρήσεις
Κατηγορία:Αυτοκινητόδρομοι της Ελλάδας
Κατηγορία:Δρόμοι στη Δυτική Ελλάδα
Κατηγορία:Δρόμοι στην Πελοπόννησο
Κατηγορία:Δρόμοι στην Αττική